# Godin (cràter)

Godin és un cràter d'impacte lunar situat just al sud del cràter Agrippa, en una regió de terres altes i accidentades a l'est del Sinus Medii. El cràter Tempel, molt desgastat, es troba al nord-est, al costat est d'Agrippa. Al sud apareixen les restes inundades de lava del cràter Lade.
* Localització de Godin (inferior dreta de la imatge)
* Cràters satèl·lit
La vora de Godin és més ampla en la seva meitat sud que a la del nord, donant-li un contorn lleugerament en forma de pera. L'interior és de superfície rugosa, amb una albedo superior a la dels voltants. Un pic central s'eleva des del fons al punt mitjà, i un feble sistema de marques radials envolta el cràter i s'estén fins a uns 375 quilòmetres de distància.
* Fotografia de la missió Apollo 10
* Fotografia de la missió Apollo 15
A causa d'aquests raigs, que indiquen el seu origen relativament recent, Godin està assignat com a part del Període Copernicà.
El cràter deu el seu nom a Louis Godin (1704-1760), astrònom francès i membre de l'Acadèmia Francesa de les Ciències, que va treballar al Perú, Espanya, Portugal i França.

## Cràters satèl·lit

Per convenció, aquests elements són identificats als mapes lunars posant la lletra al costat del punt mitjà del cràter que està més prop de Godin.
| Godin | Coordenades | Diàmetre |
| A | 2° 42′ N, 9° 42′ E﻿ / ﻿2.7°N,9.7°E﻿ / 2.7; 9.7﻿ (Godin A) | 9 km |
| B | 0° 42′ N, 9° 48′ E﻿ / ﻿0.7°N,9.8°E﻿ / 0.7; 9.8﻿ (Godin B) | 12 km |
| C | 1° 30′ N, 8° 24′ E﻿ / ﻿1.5°N,8.4°E﻿ / 1.5; 8.4﻿ (Godin C) | 4 km |
| D | 1° 00′ N, 8° 18′ E﻿ / ﻿1.0°N,8.3°E﻿ / 1.0; 8.3﻿ (Godin D) | 5 km |
| E | 1° 42′ N, 12° 24′ E﻿ / ﻿1.7°N,12.4°E﻿ / 1.7; 12.4﻿ (Godin E) | 4 km |
| G | 1° 54′ N, 11° 00′ E﻿ / ﻿1.9°N,11.0°E﻿ / 1.9; 11.0﻿ (Godin G) | 7 km |

## Referències

* ↑ The geologic history of the Luna, 1987, Wilhelms, Don E.; with sections by McCauley, John F.; Trask, Newell J. USGS Professional Paper: 1348. Plate 11: Copernican System (online)
* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia